Festivāla *Rīgas Doms* atklāšanas koncerts veltīts Luijam Vjernam un Šarlam Turnemīram, šiem franču komponistiem, ērģelniekiem šogad atzīmējam 150. jubileju. Luijs Vjerns bijis Parīzes Dievmātes katedrāles ērģelnieks 37 gadus, viņš mūzikas vēsturē iegājis ne tikai ar savām ērģeļu kompozīcijām – ērģeļu simfonijām un harmoniski bagātām, gaismēnu pilnām miniatūrām, bet ar arī ar savu pēdējo koncertu: kādā brīdī mūzika apstājās, palika skanot tikai viens garš pedāļa tonis – meistars, spēlējot skaņdarbu, bija aizgājis mūžībā.

Šarls Turnemīrs bija izslavēts ne vien kā komponists, bet kā izcils improvizators; viņš – tāpat kā viņa skolotājs Sezārs Franks - mūža garumā spēlējis Parīzes Sv. Klotildes baznīcā. Ērģeļu mistiķis, arabesku meistars, viņa mūzika balstīta uz senajiem baznīcas dziedājumiem. Koncertam izraudzītas divas improvizācijas par gregoriskām melodijām, tās iespēlētas platē 1930./31. gadā, nošu transkripcija veikta vēlāk no šī ieraksta.

Koncertā uzstājas ērģelniece Ilze Reine; solisti Ilze Grēveli-Skaraini (soprāns) dzirdēsim gan tradicionālo liturģisko tekstu *Ave Maria, Panis angelicus* interpretācijās, gan Vjerna vokālajā trihtipā *Les Angelus –* tas ir stāsts par lūgšanu stundām *Kunga eņģelis,* kad zvani sauc dievlūdzējus pievērst sirdi Dievam.